# Nacho Guerreros

Ignacio "Nacho" Guerreros García (Calahorra, La Rioja, 5 de desembre de 1972) és un actor espanyol. El seu paper més conegut és el de "Coque" a la sèrie La que se avecina. També va participar en Aquí no hay quien viva, amb el personatge de "José María" en l'etapa final de la sèrie. Nominado al mejor protagonista junto a Mohamed Amazian

## Biografia

Es va traslladar a viure a Vitòria, i allà es va introduir dins d'un grup de teatre, participant en algunes obres. La vocació d'actor va portar a traslladar-se a Madrid l'any 1991 per poder estudiar teatre. El seu debut no va ser fins a l'any 1999, pel que Nacho va haver de treballar en diverses coses abans de poder-se dedicar a la interpretació. Entre els seus treballs podem destacar el de cambrer, havent tingut també una ocupació en què ajudava a persones discapacitades. A més, juntament amb uns amics, va muntar també una botiga de decoració.
Va debutar en el teatre, ja professionalment, l'any 1999, amb l'obra Tres poyuelos en remojo, a la qual va seguir Don Gil de las Calzas Verdes de Tirso de Molina. Entre la resta d'obres en les quals ha participat, podem destacar Ceniza, ¡Ay, Carmela!, Jesús de Nazaret o Bent. Quant a la pantalla petita, el seu debut es va produir també l'any 1999, quan va participar en un episodi de la sèrie A las once en casa. Durant uns anys va estar participant en capítols de diverses sèries, de gran èxit en el seu moment, com ¡Ala... Dina!, Manos a la obra, Hospital Central o El Secreto, participant, l'any 2004 en un llargmetratge fet per a la televisió, Mis estimadas víctimas.
L'any 2006 li van oferir participar en la sèrie Aquí no hay quien viva, ja en l'última temporada. Va intervenir en 13 episodis, en el paper de "José María". Però la popularitat li vindria a Nacho l'any 2007 quan va entrar a formar part en la sèrie La que se avecina, en el paper de "Coque", el porter de la finca, que l'ha convertit en un personatge molt conegut. Nacho ha participat també en diversos curtmetratges, entre els quals Una mañana, Tiro de piedra, Sin remite o Hævn (venganza), havent aconseguit amb aquest últim el Premi al Millor Actor al Festival de curtmetratges del Lliuro, a Astúries. Nacho va aconseguir també, l'any 2005, el Premi de la Unió d'Actors al Millor actor protagonista de Teatre per la seva interpretació en l'obra Bent.

## Filmografia
### Televisió

* A las once en casa (1998) (1 capítol)
* ¡Ala... Dina! (2000) (2 capítols)
* Manos a la obra (2001) (1 capítol)
* El secreto (2001) (2 capítols)
* Hospital Central (2003) (1 capítol)
* Mis estimadas víctimas (2004)
* Aquí no hay quien viva (2006) (13 capítol)
* Con pelos en la lengua (2010) (2 capítols)
* La que se avecina (2007-present)

### Cinema
#### Curtmetratges

* Lala (2009)
* Eric (2004)
* Sin remite (2003)
* Memoria y muerte de una cortometrajista (2003)
* Tiro de piedra (2002)
* Hævn (venganza) (2001)
* Una mañana (2000)

### Teatre

* Cafe Teatro (1998-2001)
* Don Gil de las calzas verdes (2000)
* El dragón de fuego (veu en off) (2003)
* Jesús de Nazaret (2003)
* Bent (2005-2006)

## Premis i nominacions

| Any | Premi | Categoria | Títol | Resultat |
| 2001 | Festival de Curtmetratges de L'Entregu (Astúries) | Millor actor | Hævn (venganza) | Guanyador |
| 2005 | Premis de la Unió de Actors (Espanya) | Millor actor protagonista de teatre | Bent | Nominat |

## Referències

* ↑ «Biografía de Nacho Guerreros» (en castellà). biografias. [Consulta: 31 gener 2014].